laion/Wikipedia-Exotic huggingface dataset:
პატარა სამსარი

პატარა სამსარი — სოფელი საქართველოში, ახალქალაქის მუნიციპალიტეტში, ბარალეთის თემში. მდებარეობს ახალქალაქის პლატოზე, მთა სამსარის დასავლეთით, ზღვის დონიდან 2010 მ. 2014 წლის აღწერის მონაცემებით სოფელში ცხოვრობს 365 ადამიანი. ქართული საბჭოთა ენციკლოპედია, ტ. 7, თბ., 1984. — გვ. 709. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ზაკვი

ზაკვი — სოფელი საქართველოში, ახალქალაქის მუნიციპალიტეტში, თემის ცენტრი (სოფლები: ბალხო, ბუღაშენი, გომანი, თირკნა, ოლავერდი). მდებარეობს ახალქალაქის პლატოზე, სამსარის მთის დასავლეთით, ზღვის დონიდან 1660 მ სიმაღლეზე, ახალქალაქიდან 16 კმ.. სოფელში მოიპოვება ვულკანური წიდა. საბჭოთა პერიოდში შედიოდა არაგვის სასოფლო საბჭოში, მოქმედებდა მეცხოველეობის მეურნეობა. 2014 წლის აღწერის მონაცემებით სოფელში ცხოვრობს 386 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 475. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
თირკნა

თირკნა (ყოფ. დირკნალი) — სოფელი საქართველოში, ახალქალაქის მუნიციპალიტეტში, ზაკვის ადმინისტრაციული ერთეულის შემადგენლობაში. მდებარეობს ჯავახეთის ზეგანზე, ზღვის დონიდან 1720 მ სიმაღლეზე. ქალაქ ახალქალაქიდან დაშორებულია 14 კილომეტრით. 2014 წლის აღწერის მონაცემებით სოფელში ცხოვრობს 112 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 685. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ქარცები

ქარცები — სოფელი საქართველოში, ახალქალაქის მუნიციპალიტეტში, ოკამის თემში. მდებარეობს ახალქალაქის პლატოზე, ზღვის დონიდან 1690 მეტრი, ახალქალაქიდან 20 კმ. სოფელში დგას XIV საუკუნის ეკლესიის ნანგრევები. ეკლესია შიგნიდან მოხატული იყო, ჰქონდა ლაპიდარული წარწერა. 2014 წლის აღწერის მონაცემებით სოფელში ცხოვრობს 110 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 233. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
კუმურდო (ახალქალაქის მუნიციპალიტეტი)

კუმურდო — სოფელი ახალქალაქის მუნიციპალიტეტში, თემის ცენტრი (კუმურდო, კიროვაკანი). მდებარეობს ახალქალაქის პლატოზე, ზღვის დონიდან 1740 მეტრზე, ახალქალაქიდან 14 კმ. წყაროებში პირველად იხსენიება VI საუკუნეში. სოფელთან არის მუსტიეური ეპოქის ნამოსახლარი. სოფელში დგას 964 წელს აშენებული კუმურდოს ეკლესია. საბჭოთა პერიოდში სოფელში მოქმედებდა ოკამის მეხორცეობა-მერძევეობის მეურნეობა. 2014 წლის აღწერის მონაცემებით სოფელში ცხოვრობს 1950 ადამიანი. მენაბდე ლ., გრიგოლია გ., ქართული საბჭოთა ენციკლოპედია, ტ. 6, თბ., 1983. — გვ. 71. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მსოფლიო საფეხბურთო ჩემპიონატის მასპინძლები

აქ მოცემულია ფიფა-ს მსოფლიო საფეხბურთო ჩემპიონატის მასპინძლების სია. 1930 წელი – ურუგვაი 1934 წელი – იტალია 1938 წელი – საფრანგეთი 1942 წელს არ ჩატარებულა მეორე მსოფლიო ომის გამო 1946 წელსაც არ ჩატარდა 1950 წელი – ბრაზილია 1954 წელი – შვეიცარია 1958 წელი – შვედეთი 1962 წელი – ჩილე 1966 წელი – ინგლისი 1970 წელი – მექსიკა 1974 წელი – გფრ (გერმანიის ფედერაციული რესპუბლიკა) 1978 წელი – არგენტინა 1982 წელი – ესპანეთი 1886 წელი – მექსიკა 1990 წელი – იტალია 1994 წელი – აშშ 1998 წელი – საფრანგეთი 2002 წელი – სამხრეთი კორეა/იაპონია 2006 წელი – გერმანია 2010 წელი – სამხრეთ აფრიკის რესპუბლიკა 2014 წელი – ბრაზილია
მაგნიტური ნაკადი

მაგნიტური ნაკადი (აღნიშვნა: Φ {\displaystyle \Phi } ) — ფიზიკური სიდიდე, რომელიც აღწერს მაგნიტური ველის ძალასა და კონფიგურაციას რაიმე ზედაპირზე. SI სისტემაში მაგნიტური ნაკადის ერთეული არის ვებერი, ხოლო გაუსის ერთეულთა სისტემაში გს სმ2. რაიმე ფართობის ელემენტის გამჭოლი მაგნიტური ნაკადი ტოლია ამ მაგნიტური ინდუქციის ვექტორის ამ ელემენტის მართობული გეგმილისა და ელემენტის ფართის ნამრავლისა. მაგნიტური ნაკადი რომელიც განჭოლავს რაიმე ზედაპირს, ამ ზედაპირში გამავალი ძალწირების რაოდენობის პროპორციულია. რაოდენობრივად, რაიმე S ზედაპირის გამჭოლი მაგნიტური ნაკადი განიმარტება როგორც ამ ზედაპირზე მაგნიტური ინდუქციის ვექტორის ინტეგრალი (იხ. სურათები 1 და 2): Φ m = ∫ ∫ S B ⋅ d S , {\displaystyle \Phi _{m}=\int \!\!\!\!\int _{S}\mathbf {B} \cdot d\mathbf {S} ,} სადაც Φ m   {\displaystyle \textstyle \Phi _{m}\ } არის მაგნიტური ნაკადი B არის მაგნიტური ინდუქცია, S არის ზედაპირი, ⋅ {\displaystyle \cdot } აღნიშნავს სკალარულ ნამრავლს, dS არის ინფინიტეზიმალური (ანუ უსასრულოდ მცირე) ვექტორი რომლის სიდიდე ზედაპირის ელემენტის ფართობის ტოლია, ხოლო მიმართულება ელემენტის გარე ნორმალის პარალელურია. თუ S არის ბრტყელი ზედაპირი რომლის ფართობია A, ხოლო მაგნიტური ინდუქცია B ამ ზედაპირზე მუდმივია, მაშინ ნაკადის ფორმულა მარტივდება და იღებს სახეს Φ m = B A cos ⁡ θ , {\displaystyle \displaystyle \Phi _{m}=BA\cos \theta ,} სადაც θ არის კუთხე B-სა და S ზედაპირის ნორმალს შორის. მაგნიტურ ნაკადს ზომავენ ხელსაწყოთი, რომელსაც ფლაქსმეტრი ეწოდება (იხ. სურათი 3). მთავარი სტატია: გაუსის კანონი მაგნეტიზმისთვის. გაუსის კანონი მაგნეტიზმისთვის, რომელიც ერთ-ერთია მაქსველის განტოლებებიდან, ამტკიცებს, რომ ნებისმიერი ჩაკეტილი ზედაპირის გამჭოლი მაგნიტური ნაკადი ნულის ტოლია. ეს კანონი შედეგია ემპირიულად დადგენილი ფაქტისა, რომ მაგნიტური მონოპოლი ბუნებაში არ არსებობს. მათემატიკურად გაუსის კანონს მაგნეტიზმისთვის აქვს სახე:: Φ m = ∫ ∫ B ⋅ d S = 0 , {\displaystyle \Phi _{m}=\int \!\!\!\int \mathbf {B} \cdot d\mathbf {S} =0,} ნებისმიერი S ჩაკეტილი ზედაპირისთვის. მთავარი სტატია: ფარადეის ინდუქციის კანონი. მაგნიტური ნაკადი რომელიც განჭოლავს რაიმე ღია ზედაპირს არის მნიშვნელოვანი სიდიდე ელექტროდინამიკაში, რასაც განაპირობებს ფარადეის ინდუქციის კანონი. მაგალითად, რაიმე ჩაკეტილი გამტარის მარყუჟის გამჭოლი მაგნიტური ნაკადის ცვლილება იწვევს ამ გამტარში ელექტრომამოძრავებელი ძალის გენერაციას, რომელიც ფარადეის ინდუქციის კანონის მიხედვით არის E = ∮ ∂ Σ ( t ) ( E ( r ,   t ) + v × B ( r ,   t ) ) ⋅ d ℓ = − d Φ m d t , {\displaystyle {\mathcal {E}}=\oint _{\partial \Sigma (t)}\left(\mathbf {E} (\mathbf {r} ,\ t)+\mathbf {v\times B} (\mathbf {r} ,\ t)\right)\cdot d{\boldsymbol {\ell }}=-{d\Phi _{m} \over dt},} სადაც (იხ. სურათი 4): E არის ელექტრომამოძრავებელი ძალა Φm არის მაგნიტური ნაკადი, რომელიც განჭოლავს ∂Σ(t) წირით შემოსაზღვრულ ზედაპირს. ∂Σ(t) არის ჩაკეტილი კონტური, რომელიც დროში იცვლება; dℓ არის ∂Σ(t) წირის ინფინიტეზიმალური (უსასრულოდ მცირე) ელემენტი. v არის dℓ სეგმენტის სიჩქარე, E არის ელექტრული ველის დაძაბულობა, B არის მაგნიტური ინდუქცია. ამ მოვლენაზეა აგებული ელექტრული გენერატორის მუშაობის პრინციპი. მაგნიტური ველი მაქსველის განტოლებები გაუსის კანონი მაგნეტიზმისთვის
პაული რანტასალმი

პაული რანტასალმი (დ. 1 მაისი, 1979) — ფინური როკ-ჯგუფ The Rasmus-ს გიტარისტი. პაული რანტასალმმა დაამთავრა სიბელიუსის უმაღლესი სკოლა. როდესაც პაული იყო 14 წლის, თავის თანაკლასელებთან ერთად შექმნა ჯგუფი Sputnik, რომელიც ასრულებდა ნირვანას და მეტალიკისს ჰიტებს. შემდეგ ჯგუფი ცნობილი გახდა, როგორც Anttila, მოგვიანებით – The Rasmus. მის განვითარებაში პაულს დიდი წლილი მიუძღვის, რადგან ის არის ბევრი სიმღერის მუსიკის ავტორი, აგრეთვე ეხმარება ლაური ილონენს სიმღერის ტექსტების წერაში. 1999 წელს პაულმა ითამაშა ფილმში „ცხელი ზაფხული“. 2008 წელს მას ქალიშვილი შეეძინა. The Rasmus.com — ჯგუფ The Rasmus-ის ოფიციალური საიტი
მარტი

მარტი (ლათ. Martius) — გრიგორიანული კალენდრის მესამე თვე. მარტში 31 დღეა. სახელი ეწოდა ომის რომაული ღვთაების მარსის მიხედვით, რომელიც იმ დროს ჯერ კიდევ გაზაფხულისა და მიწათმოქმედების ღმერთად ითვლებოდა. იანვრისა და თებერვლის დამატებამდე მარტი იყო კალენდრის პირველი თვე. მარტის ძველქართული სახელწოდებაა მირკანი. მარტი არის გაზაფხულის თვე ჩრდილოეთ ნახევარსფეროში და შემოდგომისა — სამხრეთ ნახევარსფეროში. ბუნიაობის ერთ-ერთი დღე მარტზე მოდის. მარტის ზოდიაქოს ნიშნებია თევზები და ვერძი. მარტი იწყება კვირის იმავე დღეს, როგორც ნოემბერი ჩვეულებრივ წლებში, და როგორც თებერვალი — ნაკიან წელში. მთავარი სტატია: ძველი ქართული წარმართული კალენდარი. კორნელი კეკელიძე მირკანს 2 თებერვალი — 3 მარტით საზღვრავდა. კ. კეკელიძის აზრით „მიჰრაკანი“ ან, უფრო ძველი ფორმა მისი, რომელიც დამოწმებულია ერთ ძეგლში, „მეჰრაკანი“, მომდინარეობს ავესტური Mithra-საგან (მეშვიდე თვე) და უდრის სომხურ „მეჰეკან“-ს და მის ორეულს, კაპადოკიურ „მითრაკანა“-ს. ძვ. წ. 44 : რომში შეთქმულების შედეგად მოკლეს გაიუს იულიუს კეისარი. 624 : მაჰმადის გადამწყვეტი გამარჯვება მექის მოწინააღმდეგეებთან ბადრის ბრძოლაში. 1226 : ჯვაროსნებმა იერუსალიმი დაიკავეს. 1226 : ჯალალედინმა აიღო თბილისი. 1603 : ინგლისის დედოფალი ელისაბედ I გარდაიცვალა. ტახტზე ავიდა ჯეიმზ I. 1618 : იოჰანეს კეპლერმა აღმოაჩინა პლანეტთა მოძრაობის მესამე კანონი. მოგვიანებით უარყოფს აღმოჩენას გამოთვლებში შეცდომის გაპარვის მიზეზით, თუმცა 15 მაისს ისევ ადასტურებს აღმოჩენას. 1781 : უილიამ ჰერშელმა პლანეტა ურანი აღმოაჩინა. 1796 : ნაპოლეონ ბონაპარტი ირთავს პირველ ცოლს, ჟოზეფინა ბოარნეს. 1853 : ჯუზეპე ვერდის ტრავიატას პრემიერა გაიმართა ვენეციაში. 1855 : ტახტზე ავიდა რუსეთის იმპერატორი ალექსანდრე II. 1861 : ალექსანდრე II-ის განკარგულებით რუსეთის იმპერიაში გაუქმდა ბატონყმობა. 1888 : სან-სტეფანოს ზავი - რუსეთმა შემოიერთა ოსმალეთის იმპერიის ქართული პროვინციები. 1889 : ეიფელის კოშკის ინაუგურაცია პარიზში. 1895 : ძმებმა ლუმიერებმა მოახდინეს პირველი ფილმის პრეზენტაცია. 1918 : გერმანია, ავსტრია და რუსეთი ხელს აწერენ ბრესტ-ლიტოვსკის ზავს, რომლის მიხედვით რუსეთი პირველი მსოფლიო ომიდან გამოდის და ფინეთი, ესტონეთი, ლატვია, ლიეტუვა და პოლონეთი დამოუკიდებელი სახელმწიფოები ხდებიან. 1933 : გამოცხადდა მესამე რაიხის შექმნა. 1946 : ხო ში მინი არჩეულ იქნა ვიეტნამის პრეზიდენტად. 1950 : სსრკ აცხადებს, რომ ატომური ბომბი შექმნა. 1965 : რუსი კოსმონავტი ალექსეი ლეონოვი პირველი გავიდა ღია კოსმოსში. 1973 : ვიეტნამის ომი - უკანასკნელმა ამერიკელმა ჯარისკაცებმა სამხრეთი ვიეტნამი დატოვეს. 1982 : სიზიგი - მზის სისტემის 9 პლანეტა ერთ ხაზზე ეწყობა მზის გასწვრივ. 1983 : რონალდ რეიგანი სსრკ-ს ბოროტების იმპერიას უწოდებს. 1992 : აზერბაიჯანი, თურქმენეთი, მოლდოვა, სომხეთი, უზბეკეთი, ყაზახეთი, და ყირგიზეთი გაეროს წევრები გახდნენ დამოუკიდებელი სახელმწიფოს სტატუსით. 2004 : მადრიდის მეტროში განხორციელდა ტერორისტული აქტი. ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101 ↑ „თუესა ივნისსა „ა“ წამებაჲ წმიდისა ქრისტეფორჱსი და მოყუასთა მისთაჲ“, ათონ. №57, 323 ↑ ეზრა 6, 14-15, ხელნაწ. A 570, გვ. 131 ↑ ათონ. A 57, გვ. 364
კრემლი

კრემლი (რუს. кремль) რუსულად ციხესიმაგრეს, ციტადელს, ციხეკოშკს აღნიშნავს და მიუთითებს დიდ გამაგრებულ ცენტრალურ კომპლექსზე, რომელიც ტიპიურია ისტორიული რუსული ქალაქებისთვის. ხშირად ეს სიტყვა მიუთითებს ამგვარ ციხესიმაგრეთაგან ყველაზე ცნობილ მოსკოვის კრემლზე, ან მთავრობაზე, რომელიც იქ მდებარეობს. წმინდა ბასილის ციტადელს ხშირად შეცდომით კრემლს უწოდებენ მისი განსაკუთრებული ფორმის გამო, თუმცა სინამდვილეში ის მოსკოვის კრემლის ნაწილი არაა. კრემლის აგების ადგილად ხშირად მდინარის ან სხვა რაიმე ბუნებრივი წინაღობის პირას არსებულ შემაღლებას ირჩევდნენ. მოსკოვი ნოვგოროდი ყაზანი ნიჟნი-ნოვგოროდი ფსკოვი სმოლენსკი კოლომა ასტრახანი ზარაისკი ტობოლსკი ტულა სუზდალი როსტოვი გდოვი იზბორსკი პორხოვი სერპუხოვი ველიკიე-ლუკი დმიტროვი რიაზანი ვოლოგდა იაროსლავლი ბოროვსკი ოპოჩკა სტაროდუბი
ჩიაპასი

ჩიაპასი (ესპ. Estado Libre y Soberano de Chiapas) — შტატი მექსიკაში. მდებარეობს ქვეყნის სამხრეთ ნაწილში, იუკატანის ნახევარკუნძულზე. დედაქალაქი ტუსტლა-გუტიერესი. ჩიაპასი მექსიკის შტატი გახდა 1824 წლის 14 სექტემბერს. შტატს ესაზღვრება: აღმოსავლეთიდან: გვატემალა. ჩრდილო-დასავლეთიდან და დასავლეთიდან: ვერაკრუსის და ოახაკის შტატები. ჩრდილოეთიდან:ტაბასკოს შტატი. სამხრეთიდან: წყნარი ოკეანე შტატის უდიდესი ქალაქია ტუსტლა-გუტიერესი. შტატი მოიცავს 118 მუნიციპალიტეტს.
ჩიუაუის შტატი

ჩიუაუა (ესპ. Estado Libre y Soberano de Chihuahua) — ფართობით უდიდესი შტატი მექსიკაში. მდებარეობს ქვეყნის ჩრდილოეთ ნაწილში. დედაქალაქი — ჩიუაუა. შტატი დაარსდა 1824 წლის 6 ივლისს. შტატს ესაზღვრება: აღმოსავლეთიდან: კოაუილის შტატი. დასავლეთიდან: სონორის შტატი. ჩრდილოეთიდან:აშშ. სამხრეთიდან: სინალოისა და დურანგოს შტატები. შტატის უდიდესი ქალაქია სიუდად-ხუარესი. შტატი მოიცავს 67 მუნიციპალიტეტს.
ყაზანის კრემლი

ყაზანის კრემლი (თათრ.: kirmän; რუს. Казанский Кремль) – მთავარი ისტორიული ციტადელი თათარეთში, ქალაქ ყაზანში. აგებულ იქნა ივანე მრისხანეს ბრძანებით ყოფილი ყაზანის ხანთა ციხესიმაგრის ნანგრევებზე. ყაზანის კრემლი 2000 წელს იუნესკოს მსოფლიო კულტურული მემკვიდრეობის ძეგლთა სიაში იქნა შეტანილი. მსოფლიო მემკვიდრეობის ძეგლების სია ევროპაში იუნესკოს მსოფლიო მემკვიდრეობის ძეგლები რუსეთში ყაზანის კრემლის სახელმწიფო მუზეუმი და ისტორიული პარკი, ოფიციალური საიტი დაარქივებული 2007-04-16 საიტზე Wayback Machine. (ინგლისური) World Heritage Patrimony Pictures of Kazan Kremlin დაარქივებული 2007-10-05 საიტზე Wayback Machine. ვიკისაწყობში არის გვერდი თემაზე: ყაზანის კრემლი
კოაუილა

კოაუილა (ესპ. Estado Libre y Soberano de Coahuila de Zaragoza) — შტატი მექსიკაში. მდებარეობს ქვეყნის ჩრდილოეთ ნაწილში. დედაქალაქი სალტილიო. შტატი დაარსდა 1824 წლის 7 მაისს. შტატს ესაზღვრება: აღმოსავლეთიდან: ნუევო-ლეონის შტატი. დასავლეთიდან: დურანგოსა და ჩიუაუას შტატები. ჩრდილოეთიდან:აშშ. სამხრეთიდან: საკატეკასისა და სან-ლუის-პოტოსის შტატები. შტატის უდიდესი ქალაქია ტორეონი. შტატი მოიცავს 38 მუნიციპალიტეტს. ვიკისაწყობში არის გვერდი თემაზე: კოაუილა (ესპანური) Coahuila State Government (ინგლისური) Coahuila State Government ↑ Encuesta Intercensal 2015. ციტირების თარიღი: December 8, 2015. ↑ Censo de Población y Vivienda 2010. INEGI. ციტირების თარიღი: 2013-02-04.
კოლიმის შტატი

კოლიმა (ესპ. Estado Libre y Soberano de Colima) — ერთ-ერთი მცირე ფართობის მქონე შტატი მექსიკაში. მდებარეობს ქვეყნის დასავლეთ ნაწილში, წყნარი ოკეანის სანაპიროზე. დედაქალაქი კოლიმა. შტატი დაარსდა 1856 წლის 9 დეკემბერს. შტატს ესაზღვრება: სამხრეთიდან: მიჩოაკანის შტატი. ჩრდილოეთიდან და აღმოსავლეთიდან: ხალისკოს შტატი. სამხრეთ–დასავლეთიდან: წყნარი ოკეანე. შტატის უდიდესი ქალაქია მანსანილიო. შტატი მოიცავს 10 მუნიციპალიტეტს.
მსოფლიო საფეხბურთო ჩემპიონატის ბომბარდირები

აქ მოცემულია ფიფა-ს მსოფლიო საფეხბურთო ჩემპიონატის ბომბარდირების სია. 1930 წელი – გ.სტაბილე (არგენტინა) 8 გოლი. 1934 წელი – ო.ნეედლი (ჩეხოსლავაკია), ე.კონენი(გერმანია), და ა.სკიავიო(იტალია) თითოეულმა 4 გოლი გაიტანა. 1938 წელი – ლეონიდასი (ბრაზილია) 8 გოლი. 1942 წელი – მეორე მსოფლიო ომის გამო არ ჩატარებულა. 1946 წელი – მეორე მსოფლიო ომის გამო არ ჩატარებულა. 1950 წელი – ა.დ.მენდეზი (ბრაზილია) 9 გოლი. 1954 წელი – შ.კოშიჩი (უნგრეთი) 11 გოლი. 1958 წელი – ჟ.ფონტენი (საფრანგეთი) 13 გოლი. 1962 წელი – გარინჩა და ვავა (ორივე ბრაზილია), ლ.სანჩესი (ჩილე), ალბერტი (უნგრეთი), ერკოვიჩი (იუგოსლავია) და ვ.ივანოვი (სსრკ) თითოეულმა 4 გოლი გაიტანა. 1966 წელი – ეუსებიო (ბრაზილია) 9 გოლი. 1970 წელი – გ.მიულერი (გერმანია) 10 გოლი. 1974 წელი – ლიატო (პოლონეთი) 7 გოლი. 1978 წელი – მ.კემპესი (არგენტინა) 6 გოლი. 1982 წელი – პ.როსი (იტალია) 6 გოლი. 1986 წელი – ლინეკერი (ინგლისი) 6 გოლი. 1990 წელი – ს.სკილაჩი (იტალია) 6 გოლი. 1994 წელი – სალენკო (რუსეთი) და სტოიჩკოვი (ბულგარეთი) თითოეულმა 6 გოლი გაიტანა. 1998 წელი – დ.შუკერი (ხორვატია) 6 გოლი. 2002 წელი – რონალდო (ბრაზილია) 8 გოლი. 2006 წელი – მ.კლოზე (გერმანია) 5 გოლი. 2010 წელი – თომას მიულერი (გერმანია) 5 გოლი. 2014 წელი – ხამეს როდრიგესი (კოლუმბია) 6 გოლი.
ნოვოდევიჩის მონასტერი

ნოვოდევიჩის მონასტერი ასევე ბოგოროდიცე-სმოლენსკის მონასტერი (რუს. Новодевичий монастырь; Богородице-Смоленский монастырь) — მოსკოვის სამხრეთ-დასავლეთში მდ. მოსკოვის ერთ-ერთ განშტოებაზე მდებარე ქალთა სამონასტრო კომლექსი. დაარსდა დიდი კნიაზი ვასილი III-ის მიერ 1524 წელს, რუსეთის მფლობელობაში სმოლენსკის მიწების დაბრუნების აღსანიშნავად. აქედან მომდინარეობს მონასტერის მეორე სახელი. მოსკოვის სხვა მონასტერთაგან განსხვავებით ნოვოდევიჩის კომპლექსი ხელშეუხებელი დარჩა მე-17 საუკუნიდან. ოქტომბრის რევოლუციის შემდეგ მონასტერი გაუქმდა. 1922 წლიდან მუზეუმია (1934 წლიდან სახ. ისტორიული მუზეუმის ფილიალი). 1994 წლიდან მონასტერმა ისევე განაახლა მოქმედება. 2004 წლიდან შეტანილია იუნესკოს მსოფლიოს კულტურული მემკვიდრეობის ძეგლების სიაში. მსოფლიო მემკვიდრეობის ძეგლების სია ევროპაში იუნესკოს მსოფლიო მემკვიდრეობის ძეგლები რუსეთში ვიკისაწყობში არის გვერდი თემაზე: ნოვოდევიჩის მონასტერი Evaluation of the convent by UNESCO team
მსოფლიო საფეხბურთო ჩემპიონატის ჰეტ-ტრიკების სია

1930 წელი - 2 ჰეტ-ტრიკი სტაბილე და ჩეა. 1934 წელი - 3 ჰეტ-ტრიკი სკიავიო, კონენი და ნეედლი. 1938 წელი - 2 ჰეტ-ტრიკი ვილიმოვსკი და ზენგელერი. 1950 წელი - 1 ჰეტ-ტრიკი გრემასკი. 1954 წელი - 7 ჰეტ-ტრიკი კოჩიში, ბურჰანი, მორლოკი, პრობსტი, ვაგნერი, ბორხესი და ჰიუგი. 1958 წელი - 2 ჰეტ-ტრიკი ფონტენი და პელე. 1962 წელი - 1 ჰეტ-ტრიკი ალბერტი. 1966 წელი - 1 ჰეტ-ტრიკი ჰერსტი. 1970 წელი - 2 ჰეტ-ტრიკი მიულერი (ორჯერ). 1974 წელი - 2 ჰეტ-ტრიკი ბაევიჩი და შარმახი. 1978 წელი - 2 ჰეტ-ტრიკი რენსენბრიკი და კუბილასი. 1982 წელი - 4 ჰეტ-ტრიკი რუმენიგე, კიში, ბონეკი და როსი. 1986 წელი - 3 ჰეტ-ტრიკი ელკერ ლარსონი, ლინეკერი, ბელანოვი. 1990 წელი - 2 ჰეტ-ტრიკი მიჩელი და სკუგრავი 1994 წელი - 2 ჰეტ-ტრიკი სალენკო და ბატისტუტა. 1998 წელი - 1 ჰეტ-ტრიკი ბატისტუტა 2002 წელი - 2 ჰეტ-ტრიკი პაულეტა და კლოზე. 2010 წელი - 1 ჰეტ-ტრიკი იგუაინი 2014 წელი - 2 ჰეტ-ტრიკი თ. მიულერი და ჩაქირი
დურანგოს შტატი

დურანგო (ესპ. Estado Libre y Soberano de Durango) — ერთ-ერთი უდიდესი შტატი მექსიკაში. მდებარეობს ქვეყნის ჩრდილო-ცენტრალურ ნაწილში. დედაქალაქი დურანგო. შტატი დაარსდა 1824 წლის 22 მაისს. შტატს ესაზღვრება: ჩრდილოეთიდან:ჩიუაუა. სამხრეთიდან: ნაიარიტი. აღმოსავლეთიდან: საკატეკასი და კოაუილა. დასავლეთიდან: სინალოა. შტატის უდიდესი ქალაქია დურანგო. შტატი მოიცავს 39 მუნიციპალიტეტს. ვიკისაწყობში არის გვერდი თემაზე: დურანგოს შტატი (ესპანური) Durango State Government დაარქივებული 2012-08-12 საიტზე Wayback Machine. Film Commission Durango დაარქივებული 2009-08-16 საიტზე Wayback Machine. (ესპანური) Durango thousands of pictures of local rural communities დაარქივებული 2012-03-05 საიტზე Wayback Machine. John P. Schmal, "The history of indigenous Durango" დაარქივებული 2012-02-13 საიტზე Wayback Machine. detailing the series of revolts (ესპანური) Territorial Division (legal text) დაარქივებული 2008-09-11 საიტზე Wayback Machine.
გვადალუპე ვიქტორია

გვადალუპე ვიქტორია (დაბადებით ხოსე მიგელ რამონადაუქტო ფერნანდეს-ი-ფელიქსი, ესპ. Guadalupe Victoria, დ. 29 სექტემბერი, 1786, ტამასულა, დურანგო — გ. 21 მარტი, 1843, პეროტე, ვერაკრუსი) — მექსიკელი პოლიტიკური მოღვაწე. მექსიკის რესპუბლიკის პირველი პრეზიდენტი. მექსიკის ეროვნული გმირი. Mexico connect: History of Mexico: Guadalupe Victoria -Presidente Desconocido
ოქროს კარიბჭე (ვლადიმირი)

ვლადიმირის ოქროს კარიბჭე (რუს. Золотые ворота во Владимире) აიგო 1164 წელს ვალდიმირის მთავარ ანდრეი ბოგოლიუბის ზეობის პერიოდში და ერთადერთი შემონახული ნიმუშია უძველესი რუსული ქალაქის კარიბჭისა. ოქროს კარიბჭე სააღლუმე შესასვლელი იყო ქალაქის ყველაზე მდიდარ ნაწილში. ოქროს კარიბჭეები არსებობდა ქრისტიანული მართლმადიდებლობის უწმინდეს ქალაქებში — იერუსალიმში, კონსტანტინეპოლსა და კიევში. გახადა რა ვლადიმირი საკუთარ დედაქალაქად, ანდრეი ბოგოლიუბი ამგვარ სტრუქტურების მსგავს ნაგებობას უკვეთავს საკუთარ ხელოსნებს ქალაქის მთავარ კარიბჭეზე თეთრი კირქვითა და ოქროს არშიებით. შესაძლოა, რომ ხუროთმოძღვრები მოწვეული ყოფილიყვნენ ბიზანტიიდან, ვინაიდან აქ, როგორც ჩანს, ბერძნული ზომებია გამოყენებული რუსულის ნაცვლად. მთავარი თაღი 15 მეტრი სიმაღლის უნდა ყოფილიყო. კარიბჭე გადაურჩა მონღოლთა შემოსევას 1237 წელს. XVIII საუკუნის ბოლოს ეს სტრუქტურა იმდენად მიუხედავი იყო, რომ ეკატერინე დიდი მის ქვეშ გასვლას ერიდებოდა თაღის მის თავზე დამხობის შიშით. 1779 წელს მისი ბრძანებით კარიბჭის დეტალური ზომები და მონახაზები გააკეთეს. 1797 წელს დიდი ბჭობის შედეგად, კარიბჭის თავზე არსებული ბარბიკული ეკლესია ჩამოღებულ იქნა. მის ნაცვლად ორი მრგვალი კოშკი დაშენდა სტრუქტურის კონსტრუქციის გასამაგრებლად, შემდეგ კი ადრეული ნახაზებით აღდგენილ იქნა ბარბიკული ეკლესიაც.
ელექტრული ნაკადი

ელექტროდინამიკაში, ელექტრული ნაკადი ეწოდება ელექტრული ველის დაძაბულობის ნაკადს. ელექტრული ნაკადი პროპორციული რაიმე ზედაპირის გამჭოლი ელექტრული ველის ძალწირების რაოდენობისა. ელექტრული ნაკადი d Φ E {\displaystyle d\Phi _{E}\,} რაიმე უსასრულოდ მცირე ზედაპირის ელემენტში d A {\displaystyle d\mathbf {A} } ტოლია d Φ E = E ⋅ d A {\displaystyle d\Phi _{E}=\mathbf {E} \cdot d\mathbf {A} } (ანუ ველის დაძაბულობა E და ფართობის ელემენტის მისი პერპენდიკულარული კომპონენტის ნამრავლისა). შესაბამისად რაიმე S ზედაპირის გამჭოლი ელექტრული ნაკადი მოიცემა ზედაპირული ინტეგრალით: Φ E = ∫ S E ⋅ d A {\displaystyle \Phi _{E}=\int _{S}\mathbf {E} \cdot d\mathbf {A} } სადაც E არის ელექტრული ველის დაძაბულობა, dA არის S {\displaystyle S} ზედაპირის უსასრულოდ მცირე ელემენტი, რომლის მიმართულება ემთხვევა ზედაპირის გარე ნორმალის მიმართულებას მოცემულ წერტილში. გაუსის კანონის თანახმად ელექტრული ნაკადი რაიმე ჩაკეტილ ზედაპირზე (SI სისტემაში) ტოლია: Φ E = ∮ S E ⋅ d A = Q S ϵ 0 {\displaystyle \Phi _{E}=\oint _{S}\mathbf {E} \cdot d\mathbf {A} ={\frac {Q_{S}}{\epsilon _{0}}}} სადაც QS არის ამ ზედაპირს შიგნით მოქცეული მუხტი, ხოლო ε0 არის ელექტრული მუდმივა. ელექტრული ნაკადის ერთეული SI სისტემაში არის ვოლტი მეტრზე (V m), ან (ექვივალენტურია) ნიუტონი მეტრი2 კულონი-1. მაშასადამე SI სისტემის საბაზისო ერთეულებში ელექტრული ნაკადის ერთეული არის კგ•მ3•წმ-3•ა-1. მაგნიტური ნაკადი
ვან კანტო

ვან კანტო (Van Canto) — ა კაპელა მეტალ-ჯგუფი გერმანიიდან, რომელიც დაარსდა 2006 წელს. ასრულებს ე.წ. პაუერ მეტალის ჟანრის მუსიკას. ჯგუფის თავისებურება ისაა, რომ ისინი კომპოზიციებს ასრულებენ პირით და არა ინსტრუმენტებით გარდა დრამისა. ყველა პარტია სრულდება ცოცხლად, მაგრამ ხანდახან (მაგალითად, სოლოსთვის) გამოიყენება სპაციალური ეფექტები. მათ შორის შეიძლება გამოიყოს Wah-wah და Delay. ეფექტების მეშვეობით იქმნება შთაბეჭდილება, რომ ნამდვილი გიტარა ჟღერს ჯგუფს გააჩნია ქავერ-ვერსიები ისეთი ჯგუფების, როგორიცაა მეტალიკა, Iron Maiden, Blind Guardian, Nightwish (Wishmaster), Deep Purple, Manowar, და Grave Digger. დენის შუნკე (ვოკალისტი) ინგა შარფი (ვოკალისტი) შტეფან შმიდტი (ვოკალისტი) როს ტომპსონი (ვოკალისტი) ინგო შტერცინგერი (ვოკალისტი) ბასტიან ემიგი (დრამერი) სტუდიური ალბომები A Storm to Come (2006) Hero (2008) Tribe of Force (2010) Break the Silence (2011) Dawn of the Brave (2014) ოფიციალური საიტი
ელექტრომაგნიტური ინდუქცია

ელექტრომაგნიტური ინდუქცია — ძაბვის გაჩენის მოვლენა ჩაკეტილ კონტურში, რომელსაც განჭოლავს დროში ცვლადი მაგნიტური ნაკადი. მაიკლ ფარადეიმ აღმოაჩინა, რომ ელექტრომამოძრავებელი ძალა (ემძ) რომელიც ჩაკეტილი გამტარის გასწვრიც იქმნება პროპორციულია მაგნიტური ნაკადის ცვლილების ტემპისა. ამასთან არ აქვს მნიშვნელობა, რით არის გამოწვეული ნაკადის ცვლილება - მაგნიტური ველის ცვლილებით თუ გამტარის მოძრაობით მაგნიტურ ველში. ელექტრომაგნიტური ინდუქციის მოვლენა უდევს საფუძვლად ისეთი ხელსაწყობის მუშაობას, როგორიცაა ელექტრული გენერატორი, ელექტრული ძრავა, ტრანსფორმატორი და სხვა. ფარადეის ინდუქციის კანონი ამტკიცებს, რომ : E = − d Φ B d t , {\displaystyle {\mathcal {E}}=-{{d\Phi _{B}} \over dt},} სადაც: E {\displaystyle {\mathcal {E}}} არის ელექტრომამოძრავებელი ძალა (ემძ) ვილტებში ΦB არის მაგნიტური ნაკადი ვებერებში როდესაც განტარი წარმოადგენს N ხვიისგან დახვეულ მავთულს, რომლებსაც ტოლი ფართი აქვთ ფარადეის კანონი დადის შემდეგ გამოსახულებაზე E = − N d Φ B d t {\displaystyle {\mathcal {E}}=-N{{d\Phi _{B}} \over dt}} სადაც E {\displaystyle {\mathcal {E}}} არის ელექტრომამოძრავებელი ძალა (ემძ) ვოლტებში N არის გამტარის ხვიების რაოდენობა ΦB არის მაგნიტური ნაკადი ვებერებში მოსული ერთ ხვიაზე. ელექტრული გენერატორი ტრანსფორმატორი მაქსველის განტოლებები ფარადეის ინდუქციის კანონი Magnet academy A simple interactive Java tutorial on electromagnetic induction დაარქივებული 2008-07-25 საიტზე Wayback Machine. National High Magnetic Field Laboratory R. Vega Induction: Faraday's law and Lenz's law - Highly animated lecture დაარქივებული 2008-05-30 საიტზე Wayback Machine. Faraday's Law for EMC Engineers დაარქივებული 2013-01-01 საიტზე Wayback Machine. Tankersley and Mosca: Introducing Faraday's law დაარქივებული 2012-06-17 საიტზე Wayback Machine. A free java simulation on motional EMF David J. Griffiths (1998). Introduction to Electrodynamics (3rd ed.). Prentice Hall. ISBN 0-13-805326-X.